বেলদা
বেলদা ভারতের পশ্চিমবঙ্গ রাজ্যের মেদিনীপুর জেলার অধীনে খড়গপুর মহকুমার অন্তর্গত নারায়ণগড় ব্লকের একটি শহর ও সদর দপ্তর। ২০১৪ সালে পশ্চিমবঙ্গ সরকার দ্বারা বেলদা পৌরসভা হিসাবে ঘোষিত হওয়ার পর শহরের ব্যবসায় এবং জনসংখ্যা উভয়ই দ্রুত ও ক্রমবর্ধমান ভাবে বৃদ্ধি পেয়েছে। এটি খড়গপুর শহরের প্রায় ৩৫ কিলোমিটার দক্ষিণে, জেলা সদর দপ্তর মেদিনীপুর থেকে ৫০ কিলোমিটার এবং রাজ্য রাজধানী কলকাতা থেকে ১৬৫ কিলোমিটার কিমি দূরত্বে অবস্থিত। বেলদা শহরের মধ্যদিয়ে এনএইচ ৬০ এবং এসএ ৫ অগ্রসর হয়েছে। এটি রেলপথের সাথেও যুক্ত এবং এটি ' ওড়িশার প্রবেশদ্বার' নামেও পরিচিত। এভাবে, বেলদা দক্ষিণ ভারতের সাথে পূর্ব ভারতের সংযোগ স্থাপনে একটি গুরুত্বপূর্ণ ভূমিকা পালন করে। বিভিন্ন অংশ থেকে তার সহজ যোগাযোগের কারণে এটি একটি ভাল ব্যবসা কেন্দ্র। বেলদা রেলওয়ে স্টেশন (পূর্বে কান্তাই রোড নামে পরিচিত) দক্ষিণ-পূর্ব রেল দ্বারা নিয়ন্ত্রণাধীন। দিঘা থেকে স্টেশনটি প্রায় ৭০ কিমি (৪৩.৫০ মা) দূরে অবস্থিত এবং খড়গপুর-পুরি রেলপথে অবস্থিত । এই স্টেশনের প্রধান ট্রেন সংযোগগুলির মধ্যে ইস্ট কোস্ট এক্সপ্রেস, শ্রী জগন্নাথ এক্সপ্রেস এবং ধৌলী এক্সপ্রেস অন্তর্ভুক্ত। কম্পিউটারা দ্বারা নিয়ন্ত্রিত সংরক্ষিত এবং অসংরক্ষিত টিকেট সুবিধা এখানে পাওয়া যায়। স্টেশনের নিকটবর্তী প্রধান রেল স্টেশন হল খড়গপুর জংশন রেলওয়ে স্টেশন।